**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2022**

**Číslo výzvy: 59/PRV/2022**

Pôdohospodárska platobná agentúra, Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR 2014 - 2022 (ďalej len „PRV“), vyhlasuje v zmysle ustanovení § 17, zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon č. 292/2014 Z.z. o príspevku poskytovanom z EŠIF“) a v súlade s platnou Príručkou pre žiadateľa o poskytnutie nenávratného finančného príspevku z PRV, ktorá je zverejnená na webovom sídle poskytovateľa: <http://www.apa.sk/prv-2014-2020-prirucka-pre-ziadatela> (ďalej len „Príručka“) **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

**pre opatrenie: 8 – Investície do rozvoja lesných oblastí a zlepšenia životaschopnosti lesov**

**podopatrenie: 8.5 – Podpora na investície do zlepšenia odolnosti a environmentálnej hodnoty lesných ekosystémov**

**činnosť: Budovanie a obnova občianskej a poznávacej infraštruktúry v lesných ekosystémoch**

**Schéma pomoci: Schéma štátnej pomoci na podporu investícií na zlepšenie odolnosti a environmentálnej hodnoty lesných ekosystémov (podopatrenie 8.5 Programu rozvoja vidieka SR 2014 –2022) v znení dodatku č. 1, Číslo schémy:** **SA.103303**

**Typ výzvy: uzavretá**

**Dátum vyhlásenia výzvy: 1. 8. 2022**

**Dátum uzavretia výzvy: 31. 10. 2022**

# Formálne náležitosti výzvy

## Kontaktné údaje poskytovateľa a spôsob komunikácie s poskytovateľom

Informácie je možné získať na:

tel. č. +421918612429,

e–mail: [info@apa.sk](mailto:info@apa.sk), [projektovepodpory@apa.sk](mailto:projektovepodpory@apa.sk)

alebo na adrese kancelárie generálneho riaditeľa PPA, Hraničná 12, 815 26 Bratislava.

V procese konania o žiadosti o nenávratný finančný príspevok z PRV (ďalej len „ŽoNFP“) sa neposkytujú informácie o stave vyhodnocovania žiadostí. O konečnom výsledku vyhodnotenia ŽoNFP bude PPA žiadateľa písomne informovať. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za právne záväzné a nemožno sa na ne odvolať. Zo strany PPA a Ministerstva pôdohospodárstva a rozvoja vidieka SR sa neposkytuje individuálne poradenstvo k vyhlásenej výzve.

Informácie k aktuálne vyhláseným výzvam PRV poskytuje Národná sieť rozvoja vidieka SR, ktorej hostiteľským orgánom je Agentúra pre rozvoj vidieka v Nitre. Plánované informačné aktivity sú uvedené na nasledovnom odkaze: <https://www.nsrv.sk/?pl=58>

Bezplatnú asistenciu pri podávaní ŽoNFP poskytuje Agentúra pre rozvoj vidieka a to vo forme:

* asistencie pri spracovaní ŽoNFP v prípade poskytnutia všetkých relevantných dokumentov zo strany žiadateľa, vrátane povinných príloh,
* formálnej kontroly príloh ŽoNFP,
* asistencie pri podaní ŽoNFP online cez [slovensko.sk](http://www.slovensko.sk)

V prípade záujmu o túto službu je potrebné si vopred dohodnúť termín stretnutia:

Agentúra pre rozvoj vidieka : Akademická 4, 949 01 Nitra

**Kancelária asistencie pri podaní ŽoNFP**

Ing. Ingrida Šranková, PhD.

Tel. kontakt: 0908 290 667

e-mail: [srankova@arvi.sk](mailto:srankova@arvi.sk)

## Časový harmonogram konania o ŽoNFP

|  |  |
| --- | --- |
| **Podávanie a prijímanie ŽoNFP** | od **1. 9. 2022** do **31. 10. 2022** |
| **Konanie o ŽoNFP** | Začína od posledného možného dátumu na doručenie ŽoNFP. Konanie o ŽoNFP končí dňom vydania Rozhodnutia o schválení/neschválení ŽoNFP, resp. zastavení konania. |
| Celková lehota do vydania rozhodnutia o schválení/neschválení ŽoNFP zahŕňa administratívnu kontrolu, hodnotenie a výber ŽoNFP a vydanie rozhodnutia.  Lehoty konania o ŽoNFP sa odvíjajú od počtu podaných ŽoNFP. | |
| **Vystavenie potvrdenia o registrácii ŽoNFP** | V prípade, ak bude podaných menej ako 101 ŽoNFP: do 30 pracovných dní od posledného možného dátumu na doručenie ŽoNFP elektronicky prostredníctvom Ústredného portálu verejnej správy.  Táto lehota sa zvýši o 30 pracovných dní za každých 200 prijatých ŽoNFP oproti základným 100 ŽoNFP. |
| **Výber ŽoNFP** | V prípade, ak bude podaných menej ako 101 ŽoNFP: do 40 pracovných dní od vystavenia potvrdenia o registrácii ŽoNFP za všetky prijaté ŽoNFP. Táto lehota na zabezpečenie výberu sa zvýši o 30 pracovných dní za  každých 200 prijatých ŽoNFP oproti základným 100 ŽoNFP. |
| **Vydanie rozhodnutia o schválení/neschválení ŽoNFP** | V prípade, ak bude podaných menej ako 101 ŽoNFP: do 30 pracovných dní od uskutočnenia výberu. Táto lehota sa zvýši o 20 pracovných dní o každých 200 prijatých ŽoNFP oproti základným 100 ŽoNFP. |

## Indikatívna výška finančných prostriedkov určených na vyčerpanie vo výzve sa člení na menej rozvinuté regióny (mimo Bratislavského kraja - v stĺpci MRR) a ostatné regióny (Bratislavský kraj - v stĺpci OR)

|  |  |  |
| --- | --- | --- |
| **Spolu indikatívna výška finančných prostriedkov (v EUR)** | **Indikatívna výška finančných prostriedkov za MRR (v EUR)** | **Indikatívna výška finančných prostriedkov za OR (v EUR)** |
| **7 500 000,00** | 6 450 000,00 | 1 050 000,00 |

## Indikatívna výška finančných prostriedkov určených na vyčerpanie vo výzve  predstavuje 7500 000,00 EUR sa v členení:

|  |  |  |  |  |
| --- | --- | --- | --- | --- |
| **zdroj EPFRV + štátny rozpočet** | menej rozvinuté regióny | | ostatné regióny | |
| **EPFRV** | (75%) | 4 837 500 | (53%) | 556 500 |
| **štátny rozpočet** | (25%) | 1 612 500 | (47%) | 493 500 |
| **Spolu** |  | **6 450 000** |  | **1 050 000** |

## Výška oprávnených výdavkov na jeden projekt

Minimálna výška oprávnených výdavkov: 10 000,00 EUR

Maximálna výška oprávnených výdavkov: 350 000,00 EUR

V prípade, ak celková výška výdavkov jedného projektu presiahne maximálnu výšku oprávnených výdavkov, presahujúcu časť žiadateľ uvedie do „neoprávnených výdavkov“.

Výška podpory je 100 % z oprávnených výdavkov v súlade s maximálnym limitom určeným v tejto výzve.

Podpora je nezisková - grant (nenávratný finančný príspevok) vo forme:

– refundácie skutočne vynaložených a zaplatených výdavkov (čl. 67 ods. 1 písm. a) nariadenia (EÚ) č.1303/2013)

## Miesto a spôsob podania ŽoNFP

ŽoNFP vrátane príloh sa podávajú výlučne elektronicky prostredníctvom formulára ŽoNFP zverejneného na portáli [Slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)

V zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (ďalej len „zákon o e-Governmente) sa listinné doručenie ŽoNFP nahradzuje výlučne elektronickým doručením prostredníctvom Ústredného portálu verejnej správy (ďalej aj „ÚPVS“) do elektronickej schránky PPA (na adrese [www.slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara), služba zriadená pre takéto podanie „Podávanie žiadosti o nenávratný finančný príspevok; č. 59/PRV/2022; podopatrenie 8.5, Pôdohospodárska platobná agentúra;“).

Pre zabezpečenie plne elektronickej komunikácie vo vzťahu k ŽoNFP je potrebné aby žiadateľ mal aktivovanú elektronickú schránku na doručovanie.

Právnické osoby zapísané v obchodnom registri majú schránky zriadené a aktivované automaticky.

Fyzická osoba - podnikateľ musí mať zriadenú schránku a musí byť aktivovaná na doručovanie.

Žiadateľ postupuje pri predložení ŽoNFP do elektronickej schránky nasledovne:

* **od 1. 9. 2022** vyplní zverejnený formulár ŽoNFP na portáli [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)
* autorizuje[[1]](#footnote-1) **formulár ŽoNFP**, resp. aj prílohy vyžadujúce autorizáciu, kvalifikovaným elektronickým podpisom
* autorizácia formuláru ŽoNFP a príloh vyžadujúcich autorizáciu kvalifikovaným elektronickým podpisom prebieha priamo **v prostredí ÚPVS**
* autorizovaný formulár ŽoNFP, resp. aj prílohy vyžadujúce autorizáciu **spoločne s ostatnými prílohami** odošle do elektronickej schránky PPA; tzn. žiadateľ povinné prílohy k ŽoNFP zasiela do elektronickej schránky PPA súčasne s formulárom ŽoNFP. V prípade prekročenia maximálnej kapacity elektronicky odoslanej správy **(50 MB)**, zasiela doposlaním príloh prostredníctvom služby „Doposlanie príloh k ŽoNFP“
* v prípade, ak formulár ŽoNFP a prílohy k formuláru ŽoNFP **presahujú maximálnu kapacitu elektronicky odoslanej správy (50 MB)**, žiadateľ zasiela cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) formulár ŽoNFP a prílohy k formuláru ŽoNFP do elektronickej schránky PPA podľa poradia uvedenom v časti „C“ formuláru ŽoNFP pričom v prednostne prikladá prílohy označené vo formulári ŽoNFP ako povinné[[2]](#footnote-2) až do naplnenia kapacity elektronicky odoslanej správy (50 MB)
  1. zvyšné prílohy (tie, ktoré nebudú súčasťou odoslanej ŽoNFP prostredníctvom portálu slovensko.sk) žiadateľ zasiela v elektronickej forme cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) prostredníctvom služby „Doposlanie príloh k ŽoNFP“. Maximálna kapacita elektronicky odoslaného doposlania je 35 MB. Službu doposlania je možné využiť viacnásobne. Pre správnu identifikáciu a priradenie doposlaní k odoslanému formuláru ŽoNFP je potrebné v doposlaniach príloh uviesť údaj „MessageID“ z Technických informácií o správe odoslaného formuláru ŽoNFP[[3]](#footnote-3).
  2. kompletnú dokumentáciu z verejného obstarávania (ak sa na zákazku vzťahuje zákon č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)) alebo obstarávania (ak sa na zákazku nevzťahuje zákon o VO) vrátane dokumentácie k spôsobu určenia predpokladanej hodnoty zákazky žiadateľ predkladá výlučne prostredníctvom webového sídla:

<https://josephine.proebiz.com/sk/promoter/register/CbW3bbUhEb>.

K formuláru ŽoNFP a k opraveným výdavkom nebude žiadateľ prikladať ako prílohu rozpočet ale uvedie identifikačný kód obstarávania z Josephine.

* 1. V prípade splnomocnenia osoby splnomocnenej zastupovať žiadateľa podpisovaním ŽoNFP, resp. relevantných dokumentov, je potrebné priložiť k formuláru ŽoNFP elektronicky autorizovanú prílohu: úradne overené splnomocnenia. Ak nie je možné túto prílohu autorizovať, žiadateľ zasiela sken prílohy a zároveň doručí originál prílohy (overené podpisy) na PPA v listinnej podobe. Adresa na doručovanie týchto dokumentov v listinnej podobe:

Pôdohospodárska platobná agentúra

Hraničná 12

815 26 Bratislava

Tieto dokumenty v listinnej podobe je možné predložiť jedným z nasledovných spôsobov (vždy na vyššie uvedenú adresu):

* osobne na podateľňu v čase v pondelok – štvrtok od 8.00 do 15.00 hod a v piatok od 8.00 do 14.00 hod.
* doporučenou poštou
* inou prepravou (napr. zaslanie prostredníctvom kuriéra)

V ľavom hornom rohu obálky/balíka žiadateľ uvedie číslo tejto výzvy, názov žiadateľa, IČO a v ľavom dolnom rohu obálky/balíka žiadateľ uvedie nápis „Neotvárať“.

## Ďalšie formálne náležitosti

* + 1. Maximálny počet predložených ŽoNFP závisí od veľkosti plochy obhospodarovaných lesov žiadateľom. Žiadateľ môže v rámci tejto výzvy predložiť:
* maximálne 1 ŽoNFP ak obhospodaruje lesy do 10 000 ha, resp. ak je žiadateľom občianske združenie;
* maximálne 2 ŽoNFP ak obhospodaruje lesy na viac ako 10 000 ha a do 50 000 ha;
* maximálne 6 ŽoNFP, ak obhospodaruje lesy na viac ako 50 000 ha.
  + 1. V prípade, že projekt bude realizovaný súčasne v menej rozvinutom regióne (mimo Bratislavského kraja) a súčasne v Bratislavskom kraji a projekt je zameraný na obidva regióny, predkladá ŽoNFP, v ktorej žiadateľ rozdelí investíciu podľa jednotlivých regiónov z dôvodu rozdielneho financovania z EÚ a SR. Zároveň musia byť dodržané podmienky uvedené v [ods. 1.7.1](#bod171). Výška oprávnených výdavkov uvedených v bode [1.5](#_Výška_oprávnených_výdavkov) tejto výzvy musí byť dodržaná
    2. Ilustračný vzor „Formulára žiadosti o nenávratný finančný príspevok“ tvorí **prílohu č. 1** tejto výzvy;
    3. Žiadateľ je v zmysle § 19 ods. 4 zákona 292/2014 Z. z. o príspevku poskytovanom z EŠIF povinný predložiť ŽoNFP riadne, včas a vo forme určenej poskytovateľom vo výzve.
* **ŽoNFP vrátane príloh je predložená riadne**, ak je Formulár ŽoNFP vyplnený elektronicky v slovenskom jazyku a jej prílohy sú vypracované v slovenskom jazyku a písmom, umožňujúcim rozpoznanie textu, t.j. tak, aby bolo možné objektívne posúdenie obsahu ŽoNFP. V prípade príloh predložených v inom ako slovenskom jazyku, musí byť priložený preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku.
* **ŽoNFP** **je predložená včas**, ak je preukázateľne elektronicky podaná do elektronickej schránky PPA, a to najneskôr do dátumu uzatvorenia výzvy[[4]](#footnote-4).
* **ŽoNFP je predložená v určenej forme**, ak je formulár ŽoNFP vyplnený (v zmysle podmienok uvedených vo formulári ŽoNFP, ktorého ilustračný vzor je prílohou č. 1 výzvy) a zároveň formulár ŽoNFP a prílohy ŽoNFP (vo formáte stanovenom v ŽoNFP) sú predložené v elektronickej podobe prostredníctvom ÚPVS ([slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)) do elektronickej schránky PPA podľa pokynov uvedených v bode [1.6](#_Miesto_podania_ŽoNFP) tejto výzvy. ŽoNFP musia byť kvalifikovaným elektronickým podpisom podpísané štatutárnym orgánom žiadateľa (v prípade právnickej osoby v súlade s oprávnením konať za ňu) alebo osobou úradne splnomocnenou štatutárnym orgánom žiadateľa. **V prípade žiadateľov zapísaných v Obchodnom registri SR musí byť ŽoNFP podpísaná v súlade s podmienkami konania v mene spoločnosti uvedenými v Obchodnom registri SR. Podpísaný formulár ŽoNFP je jednou z podmienok predloženia ŽoNFP v určenej forme.** Aby bolo možné ŽoNFP elektronicky podpísať, je potrebné disponovať príslušným hardvérom, softvérom a aktivovanou elektronickou schránkou.

V prípade, že ŽoNFP nebola predložená riadne, včas, alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona č. 292/2014 Z.z. o príspevku poskytovanom z EŠIF;

* + 1. Ak vzniknú v rámci administratívneho overenia pochybnosti o pravdivosti alebo úplnosti ŽoNFP, alebo jej príloh, PPA tieto pochybnosti oznámi elektronicky žiadateľovi a vyzve ho, aby sa k nim vyjadril. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia; tento postup sa použije aj v prípade, ak ŽoNFP bola podaná v elektronickej forme a príloha k formuláru ŽoNFP (splnomocnenie, ktoré nie je možné elektronicky autorizovať) nie je doručená podľa ustanovení v bode 1.6 tejto výzvy;
    2. V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle § 20, ods. 2 zákona č. 292/2014 Z. z. o príspevku poskytovanom z EŠIF konanie zastaví a vydá Rozhodnutie o zastavení konania.
    3. PPA registruje len kompletné ŽoNFP, t. j. ŽoNFP, ktoré obsahujú všetky povinné prílohy, uvedené vo formulári ŽoNFP, v časti „C Projektu pri podaní Žiadosti“ s výnimkou príloh uvedených v bodoch [3.12](#bod312), [3.13](#bod313), a [3.14](#bod314) pri ktorých je vo formulári ŽoNFP uvedený iný možný dátum predloženia na PPA. V prípade nesplnenia týchto podmienok (ani po možnosti doplnenia na základe § 19 ods. 5 zákona č. 292/2014 Z. z. o príspevku poskytovanom z EŠIF) PPA konanie o ŽoNFP zastaví a vydá Rozhodnutie o zastavení konania v zmysle § 20 ods. 2 zákona č. 292/2014 Z. z. o príspevku poskytovanom z EŠIF;
    4. V prípade, ak žiadateľ predložil ŽoNFP, ktorú považuje za nesprávnu, resp. z iných dôvodov na strane žiadateľa, nemá záujem o zahájenie konania o predmetnej ŽoNFP, môže žiadateľ požiadať poskytovateľa o späťvzatie takejto ŽoNFP. O späťvzatie ŽoNFP môže žiadateľ požiadať kedykoľvek počas konania o žiadosti o NFP, t.j. do vydania rozhodnutia o ŽoNFP zo strany poskytovateľa. Ak žiadateľ vezme svoju ŽoNFP späť pred vydaním rozhodnutia, PPA podľa § 20 ods. 1 písm. a) zákona č. 292/2014 Z. z. o príspevku poskytovanom z EŠIF vydá Rozhodnutie o zastavení konania.

# Podmienky poskytnutia NFP

## Oprávnenosť žiadateľa (príjemcu pomoci)

### **Všeobecné podmienky oprávnenosti žiadateľa (príjemcu pomoci)**

**Príjemcom pomoci je podnik** v zmysle čl. 107 ZFEÚ, ods. 1, t. j. každý subjekt, ktorý vykonáva hospodársku činnosť bez ohľadu na jeho právny status a spôsob financovania (ďalej len „príjemca pomoci“). Hospodárskou činnosťou je každá činnosť spočívajúca v ponuke tovarov a/alebo služieb na trhu.

1. **Príjemcami pomoci** **sú fyzické a právnické osoby** obhospodarujúce lesy vo vlastníctve:
   * súkromných vlastníkov a ich združení;
   * obcí a ich združení;
   * cirkvi, ktorej majetok možno podľa vnútroštátneho právneho poriadku považovať za súkromný, pokiaľ ide o jeho správu a nakladanie s ním;
   * štátu.
2. **Občianske združenie** v zmysle zákona č. 83/1990 Z. z. o združovaní občanov len so súhlasom obhospodarovateľa lesa daného územia

**Príjemcom pomoci môže** byť mikropodnik, malý, stredný podnik (v zmysle Prílohy I nariadenia Komisie (EÚ) č. 702/2014) a veľký podnik (v zmysle čl. 2, bod 26 nariadenia Komisie (EÚ) č. 702/2014).

Príručka EK pre používateľov k definícii mikro, malých a stredných podnikov (ďalej len „MSP“) tvorí **prílohu č. 6** tejto výzvy

**Forma a spôsob preukázania:**

* Formulár ŽoNFP
* Stanovisko orgánu štátnej správy (príslušný okresný úrad - pozemkový a lesný odbor), že obhospodarovateľ lesa, na území ktorého sa projekt má realizovať, hospodári v súlade s PSoL[[5]](#footnote-5) s uvedením výmery obhospodarovaných lesných pozemkov
* Doklad o oprávnení podnikať
* Čestné vyhlásenie žiadateľa, ak je MSP: prepojený podnik a/alebo partnerský podnik (príloha č. 3 k ŽoNFP)
* Súhlas obhospodarovateľa lesa s realizáciou projektu (relevantné pre Občianske združenie v zmysle zákona č. 83/1990 Z. z. o združovaní občanov)

## Oprávnenosť aktivít realizácie projektu

**Rozsah oprávnených činností:**

Prvky občianskej a poznávacej infraštruktúry slúžiace pre verejnosť bez obmedzenia, pričom predmet investície nemôže slúžiť na ziskovú činnosť. Príklady oprávnených činností:

* náučné a turistické chodníky, cyklotrasy, vedené prevažne mimo existujúcej lesnej cestnej siete, prípustné je kríženie, ako aj čiastočné využitie existujúcej lesnej cestnej siete, nepresahujúce sumárne 25 % dĺžky chodníka, resp. cyklotrasy. Podporované budú malé terénne úpravy, bez osobitného riešenia úpravy (napr. makadam, štrk, asfalt) povrchu chodníka, resp. cyklotrasy so šírkou do 1,8 m[[6]](#footnote-6)
* pozorovateľne, vyhliadkové veže
* mostíky, schody, rebríky, chodníky, lanové dráhy (vrátane, alebo len: zábradlia, trasovania, zrubovania)
* značenie náučných a turistických chodníkov, trás a cyklotrás
* odpočívadlá (vrátane alebo len: sociálne zariadenia)
* turistické útulne (vrátane alebo len: prístrešky, altánky, lavičky, studničky), ohniská
* odpadkové koše
* objekty a centrá biodiverzity na pozorovanie – mokrade, malé vodné plochy, ukážkové lesné biotopy, učebne lesnej pedagogiky (aj v susedstve lesného pozemku)

Oprávnené výdavky na stavebné investície do stavieb so zastavanou plochou nad 30 m2, alebo stavieb vyžadujúcich si stavebné povolenie (aj keď majú menšiu zastavanú plochu), neprekračujú 80% celkových oprávnených výdavkov ŽoNFP. Do limitu stavebných investícií podľa predchádzajúcej vety sa nezapočítavajú investície do objektov uvedených v [bodovacom kritériu č. 1 písm. a) alebo b)](#bodovaciekriterium1), ani sa nezapočítava vybavenie nábytkom (napr. lavice, stoličky, stoly, police) a didaktickými prostriedkami (napr. projektor, počítač, notebook, reproduktory, preparáty, bannery, herbár, diorama) slúžiacimi na zabezpečenie aktivít lesnej pedagogiky. Z popisu projektu musí byť jednoznačné, že každá položka oprávnených výdavkov slúži prioritne a prevažne účelu projektu.

Turistickou útulňou sa rozumie stavba jednoduchej konštrukcie využívajúca prírodné materiály (napr. drevo, kameň, s využitím strešnej krytiny v podobe dosiek, šindľa alebo plechu), nachádza sa na odľahlom, ťažšie prístupnom mieste v blízkosti turistických trás a cyklotrás, slúžiaca a bez obmedzenia prístupná verejnosti ako úkryt na noc alebo v zlom počasí počas celého trvania zmluvy o NFP (t.j. aj počas doby udržateľnosti), a má jednoduché vybavenie (napr. stôl, lavice, prične, sporák na drevo, jednoduchý riad na varenie). Poschodie, resp. podkrovie môže byť využité len ako miesto na prespanie. Táto jednoduchá stavba má prípustné rozmery: maximálne do 30 m2 zastavanej plochy (pôdorysu) a výšku maximálne do 5 m [[7]](#footnote-7).

## Oprávnené projekty

**Oprávnené projekty** sú zamerané na investície príjemcu pomoci, definovaného v bode [2.1.1](#_Všeobecné_podmienky_oprávnenosti) tejto výzvy zamerané na podporu investícií týkajúcich sa zlepšenia odolnosti a environmentálnej hodnoty lesných ekosystémov, konkrétne na:

budovanie a obnovu občianskej a poznávacej infraštruktúry v lesných ekosystémoch.

## Neoprávnené projekty

Projekty zamerané na vypracovanie Programov starostlivosti o les a projekty mimo projektov definovaných v bode [2.3](#bod212a) tejto výzvy.

## Oprávnenosť výdavkov realizácie projektu

### **Oprávnené náklady pre príjemcu pomoci**

**Oprávnené náklady** (s výnimkou obmedzení citovaných v rámci [neoprávnených nákladov](#_Neoprávnené_náklady)) sú náklady na všetky činnosti, ktoré sú v súlade s podporovanými činnosťami definovanými v bode [2.2](#_Oprávnenosť_aktivít_realizácie) tejto výzvy.

* 1. výstavbu, nadobudnutie (vrátane leasingu) alebo rekonštrukciu nehnuteľného majetku;
  2. nákup alebo lízing strojov a zariadení až do výšky trhovej hodnoty majetku;
  3. náklady na vypracovanie projektovej dokumentácie súvisiacej s výdavkami v bode 1 a/alebo 2 – maximálne do 3% z výšky projektu;
  4. získanie alebo vývoj počítačového softvéru, získanie patentov, licencií, autorských práv a obchodných značiek.

Výdavky sú oprávnené, ak boli vynaložené a uhradené až po dátume predloženia ŽoNFP na PPA.

Výdavky sú oprávnené, ak proces ich obstarávania začal najskôr dňom zverejnenia tejto výzvy.

### **Stanovenie výšky jednotlivých položiek oprávnených výdavkov**

Pri obstarávaní žiadateľ postupuje podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ak sa vzťahuje), alebo podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 v platnom znení. Žiadateľ do formuláru uvedie výšku oprávnených výdavkov v zmysle PHZ, resp. výsledku obstarávania/VO.

Pre proces obstarávania a verejného obstarávania podľa zákona o VO platí, že dokumentácia vrátane dokumentácie k spôsobu určenia predpokladanej hodnoty zákazky a projektovej dokumentácie vrátane rozpočtu (ak relevantné) žiadateľ predkladá výlučne prostredníctvom webového sídla:

<https://josephine.proebiz.com/sk/promoter/register/CbW3bbUhEb>

**Forma a spôsob preukázania:**

* Formulár ŽoNFP
* Formulár ŽoNFP časť D Čestné vyhlásenie žiadateľa
* Tabuľkovú časť projektu (Príloha č. 1 k ŽoNFP)
* Dokumentácia z verejného obstarávania/obstarávania
* Projektová dokumentácia

### **Neoprávnené náklady**

* 1. náklady, mimo nákladov uvedených v bode [2.5.1](#_Oprávnené_náklady_pre) tejto výzvy;
  2. náklady vynaložené pred podaním ŽoNFP na PPA s výnimkou začatia procesu obstarávania tovarov, služieb a prác. Tento odsek sa nevzťahuje na všeobecné náklady, uvedené v bode [2.5.1, odsek 3](#bod251ods3);
  3. úroky z dlžných súm;
  4. kúpa nezastavaného a zastavaného pozemku;
  5. daň z pridanej hodnoty okrem prípadov, ak nie je vymáhateľná podľa vnútroštátnych predpisov o DPH;
  6. náklady iné ako náklady uvedené v bode [2.5.1, odseku 1 a 2](#bod251ods1a2), súvisiace s leasingovými zmluvami, ako napríklad marža prenajímateľa, náklady na refinancovanie úrokov, režijné náklady a poistné poplatky;
  7. prevádzkový kapitál.

Oprávnené náklady sú len náklady na jednorazové aktivity (činnosti) a investície.

**Forma a spôsob preukázania:**

* Formulár ŽoNFP
* Formulár ŽoNFP časť D Čestné vyhlásenie žiadateľa
* Tabuľkovú časť projektu (Príloha č. 1 k ŽoNFP)
* Dokumentácia z verejného obstarávania/obstarávania

## Oprávnenosť miesta realizácie projektu

Celé územie Slovenska (NUTS I) – v súlade s podmienkami uvedenými v bode [2.7](#_Kritériá_pre_výber) Kritériá pre výber projektov, ktoré je rozdelené na menej rozvinuté regióny (mimo Bratislavského kraja) a ostatné regióny (Bratislavský kraj).

Projekt sa realizuje na lesných pozemkoch; avšak v prípade učební lesnej pedagogiky, vyhliadkových veží, pozorovateľní, objektov a centier biodiverzity na pozorovanie je možné ich umiestnenie aj mimo lesného pozemku, ak hraničí s lesným pozemkom a zároveň je vo vlastníctve, resp. správe oprávneného žiadateľa (relevantné iba pre činnosť Budovanie a obnova občianskej a poznávacej infraštruktúry v lesných ekosystémoch).

**Forma a spôsob preukázania:**

* Formulár ŽoNFP
* Formulár ŽoNFP časť D Čestné vyhlásenie žiadateľa
* Tabuľková časť projektu (Príloha č. 1 k ŽoNFP)
* Súhlas obhospodarovateľa lesa daného územia k realizácii (relevantné pre občianske združenie pre činnosť Budovanie a obnova občianskej a poznávacej infraštruktúry v lesných ekosystémoch)

## Kritériá pre výber projektov

### **Všeobecné podmienky poskytnutia príspevku**

* + - 1. **Investície sa musia realizovať na území Slovenska**

**Forma a spôsob preukázania:**

* Formulár ŽoNFP časť B bod 4
* Formulár ŽoNFP časť D Čestné vyhlásenie žiadateľa
  + - 1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR vo vzťahu ku každej jednej zdravotnej poisťovni samostatne. Za dlžníka na zdravotnom poistení sa pre účely tejto výzvy považuje subjekt (poistenec alebo platiteľ poistného), ktorý má nedoplatky na zdravotnom poistení v niektorej zo zdravotných poisťovní v celkovej sume vyššej ako 100 EUR.

Žiadateľ nesmie byť dlžníkom poistného na sociálnom poistení (vrátane príspevkov na starobné dôchodkové sporenie) v sume vyššej ako 40 EUR.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Splátkový kalendár (ak relevantné)
* Predloženie splátkového kalendára, potvrdeného veriteľom, sa považuje za splnenie tejto podmienky poskytnutia príspevku.

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

* + - 1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

<https://www.ip.gov.sk/app/registerNZ/> Zoznam fyzických osôb a právnických osôb, ktoré porušili zákaz nelegálneho zamestnávania (Zákon č. 82/2005 Z. z.)

Splnenie tejto podmienky overuje PPA priamo prostredníctvom údajov a informácií v obchodnom vestníku, ktorý je informačným systémom verejnej správy v súlade so zákonom č. 200/2011 Z. z. o Obchodnom vestníku a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

* + - 1. **Žiadateľ nemá záväzky voči štátu po lehote splatnosti; voči žiadateľovi a na majetok, ktorý je predmetom projektu, nie je vedený výkon rozhodnutia[[8]](#footnote-8):**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

Žiadateľ nesmie byť dlžníkom na daniach vedených miestne príslušným daňovým úradom t. j. nesmie mať daňové evidované nedoplatky po lehote splatnosti dane v zmysle zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov v sume vyššej ako 40 EUR.

Predloženie splátkového kalendára potvrdeného veriteľom sa považuje za splnenie tejto podmienky poskytnutia príspevku.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Splátkový kalendár (ak relevantné)

**Spôsob overenia vykoná PPA:**

V zozname daňových dlžníkov, ktorý je verejne dostupný na <https://www.financnasprava.sk/sk/elektronicke-sluzby/verejne-sluzby/zoznamy/detail/_f4211cf3-eb6d-4b43-928e-a62800e27a3a>.

* + - 1. **Na operáciu[[9]](#footnote-9) možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia. [[10]](#footnote-10)**

Žiadateľ nemôže súčasne žiadať financovanie na výdavky uvedené v projekte z iných verejných zdrojov. Výdavky na aktivity, na ktoré boli v minulosti poskytnuté finančné prostriedky z verejných zdrojov (alebo na ich časť), sú v rámci projektu neoprávnené. Oprávnení žiadatelia, ktorí v minulosti získali finančné prostriedky z verejných zdrojov môžu predložiť ŽoNFP len za podmienky, že predmetom projektu sú iba výdavky, na ktoré v minulosti nebol poskytnutý príspevok z verejných zdrojov.

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Každá investičná operácia, ak sa na ňu vzťahuje zákon č. 24/2006 Z.z. o posudzovaní vplyvov na životné prostredie, musí byť vopred posúdená na základe tohto zákona.**

Čl. 45 ods. 1 nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005.

**Forma a spôsob preukázania:**

* Vyjadrenie  Odboru starostlivosti o životné prostredie, či projekt podlieha zisťovaciemu konaniu alebo  podlieha povinnému hodnoteniu podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
* Ak činnosť podlieha zisťovaciemu konaniu, resp. povinnému hodnoteniu v zmysle zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, rozhodnutie Odboru starostlivosti o životné prostredie, resp. záverečné stanovisko Ministerstva životného prostredia SR alebo vyjadrenie k zmene činnosti **nie je žiadateľ povinný predložiť pri podaní ŽoNFP, ale predkladá ho najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí NFP výlučne elektronicky**[[11]](#footnote-11)**.**
  + - 1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov v súlade so zákonom č. 343/2015 Z.z. v znení neskorších predpisov alebo podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020**
* Žiadateľ je povinný pri obstarávaní tovarov, stavebných prác a služieb postupovať v súlade so zákonom o VO platným a účinným v čase začatia postupu zadávania zákazky a v súlade s ustanoveniami uvedenými v Príručke, v kapitole 3. Usmernenie postupu žiadateľov pri obstarávaní tovarov, stavebných prác a služieb.
* Ak ide o zákazku na dodanie tovaru, uskutočnenie stavebných prác alebo poskytnutie služby, ktorá spĺňa podmienky zákazky s nízkou hodnotou žiadateľ postupuje podľa § 117 ods. 1 až 12zákona o VO.
* V závislosti na použitom postupe verejného obstarávania/obstarávania je žiadateľ povinný predložiť kompletnú dokumentáciu, vzťahujúcu sa na verejné obstarávanie/obstrávanie, ktorá tvorí súčasť povinných príloh. Zoznam povinných príloh je uvedený vo formulári ŽoNFP v časti označenej ako: „C Prílohy projektu pri podaní žiadosti“. Kompletnú dokumentáciu žiadateľ **predkladá buď pri predložení ŽoNFP alebo v termíne do 90 pracovných dní od nadobudnutia účinnosti zmluvy o poskytnutí nenávratného finančného príspevku. Spôsob predloženia kompletnej dokumentácie z verejného obstarávania/obstarávania je uvedený v bode** [**1.6**](#_Miesto_a_spôsob)**.**
* Žiadateľ je povinný dodržiavať ustanovenia týkajúce sa konfliktu záujmov v súvislosti so zadávaním zákaziek na dodanie tovaru, uskutočnenie stavebných prác, poskytnutím služieb a uzatvorením zmlúv súvisiacich s týmito zákazkami. Pravidlá sú podrobne uvedené v  Príručke, v kapitole 11. Konflikt záujmov a v Usmernení Pôdohospodárskej platobnej agentúry č. 10/2017 k posudzovaniu konfliktu záujmov v procese verejného obstarávania/obstarávania tovarov, stavebných prác a služieb financovaných z PRV SR 2014 – 2020.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Dokumentácia z verejného obstarávania /obstarávania
  + - 1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

§ 19 ods. 3 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Nepreukazuje sa pri paušálnych platbách.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

§ 46 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia Európskeho parlamentu a Rady (EÚ) č. 1303/2013 po premiestnení výrobnej činnosti mimo EÚ.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“)[[12]](#footnote-12).

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Údaje potrebné na vyžiadanie výpisu z registra trestov (**príloha č. 4** ŽoNFP) alebo Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa. Údaje potrebné na vyžiadanie výpisu z registra trestov budú využité na overenie splnenia všeobecnej podmienky poskytnutia príspevku prostredníctvom údajov a informácií portálu OverSiprostredníctvom webového sídla: <https://oversi.gov.sk/>. Údaje potrebné na vyžiadanie výpisu z registra trestov sa týkajú štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP. Údaje poskytuje dotknutá fyzická osoba. V prípade viacerých osôb je potrebné, aby údaje potrebné na vyžiadanie výpisu z registra trestov poskytla každá fyzická osoba samostatne na samostatnom tlačive. Za fyzickú osobu, ktorá nedisponuje rodným číslom generovaným v SR (napr. zahraničná osoba) alebo neposkytla údaje potrebné na vyžiadanie výpisu z registra trestov je žiadateľ povinný v rámci povinnej **prílohy č. 4** ŽoNFP predložiť výpis z registra trestov, ktorý nie je starší ako 1 mesiac ku dňu predloženia ŽoNFP.

Pokiaľ PPA nebude disponovať údajmi potrebnými na vyžiadanie výpisu z registra trestov alebo výpisom z registra trestov zo strany žiadateľa alebo ak zo strany PPA nie je možné overiť splnenie uvedenej všeobecnej podmienky poskytnutia príspevku prostredníctvom údajov a informácií portálu OverSi prostredníctvom webového sídla: <https://oversi.gov.sk/>, PPA vyzve žiadateľa na predloženie výpisu z registra trestov, ktorý nie je starší ako 1 mesiac ku dňu doplnenia ŽoNFP.

Upozornenie: Ak v priebehu konania o ŽoNFP dôjde k zmene štatutárneho orgánu, resp. člena štatutárneho orgánu alebo k zmene či k doplneniu osoby splnomocnenej zastupovať žiadateľa v konaní, žiadateľ zasiela oznámenie o takejto zmene spolu s údajmi potrebnými na vyžiadanie výpisu z registra trestov alebo Výpisom z registra trestov nie starším ako 1 mesiac ku dňu zaslania oznámenia.

* + - 1. **Na dané činnosti sa vzťahujú pravidlá štátnej pomoci. Žiadateľ musí spĺňať podmienky vyplývajúce zo schémy štátnej pomoci.**

Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie;

Poskytnutie príspevku v rámci tejto výzvy je poskytnutím štátnej pomoci z Programu rozvoja vidieka SR 2014 – 2022, a teda žiadateľ musí okrem podmienok poskytnutia príspevku definovaných touto výzvou spĺňať aj podmienky poskytnutia príspevku vyplývajúce zo schémy štátnej pomoci SA.103303. Schéma štátnej pomoci tvorí **prílohu č. 4** tejto výzvy.

Schéma štátnej pomoci SA.103303 sa uplatňuje len na pomoc, ktorá má stimulačný účinok. Pomoc sa pokladá za pomoc, ktorá má stimulačný účinok, ak príjemca pomoci podá písomnú žiadosť pred začatím práce na projekte alebo činnosti[[13]](#footnote-13)

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Príloha č. 1 k ŽoNFP Tabuľková časť Harmonogram realizácie
  + - 1. **Investícia musí byť v súlade s normami EÚ a SR, týkajúcimi sa danej investície.**

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu**[[14]](#footnote-14)**.**

**Forma a spôsob preukázania:**

* ŽoNFP časť D Čestné vyhlásenie žiadateľa

Podmienka bude overovaná centrálne na základe vyhodnotenia informácií uvedených v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob>.

Upozorňujeme žiadateľov, aby si pred predložením ŽoNFP overili správnosť údajov vo vyššie uvedenom zozname odsúdených právnických osôb a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

* + - 1. **Nenávratný finančný príspevok na operáciu, zahŕňajúcu investície do infraštruktúry alebo produktívne investície, sa musí vrátiť, ak je operácia počas 5 rokov od záverečnej platby poskytnutej prijímateľovi, alebo počas obdobia stanovenom v pravidlách o štátnej pomoci, predmetom niektorej z nasledujúcich skutočností (čl. 71 nariadenia (EÚ) č. 1303/2013):**
  1. skončenia alebo premiestnenia produktívnej činnosti mimo Slovenska;
  2. zmeny vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie;
  3. podstatnej zmeny, ktorá ovplyvňuje jej povahu, ciele alebo podmienky realizácie, čo by spôsobilo narušenie jej pôvodných cieľov.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

### **Výberové kritériá**

* + - 1. Príspevok k aspoň jednej fokusovej oblasti daného opatrenia;

**Forma a spôsob preukázania:**

* Formulár ŽoNFP
  + - 1. Investície sa zameriavajú na splnenie záväzkov prijatých na environmentálne účely alebo na poskytovanie služieb pre ekosystémy a/alebo **záväzkov, ktoré zvyšujú spoločenskú hodnotu lesa a zalesnenej pôdy v príslušnej oblasti**, alebo zlepšujú potenciál ekosystémov zmierňovať zmenu klímy bez toho, aby sa vylučovali ekonomické výhody z dlhodobého hľadiska;

**Forma a spôsob preukázania:**

* Formulár ŽoNFP
* Súlad s oprávnenými aktivitami realizácie projektu definovanými v bode [2.2](#_Oprávnenosť_aktivít_realizácie)
* Stanoviská príslušného orgánu štátnej správy lesného hospodárstva
* Rozhodnutie orgánu štátnej  správy lesného hospodárstva
* Súhlas miestne príslušnej poľovníckej organizácie
* Súhlas vlastníka, správcu alebo obhospodarovateľa lesa s vedením cykloturistickej trasy alebo s umiestnením turistickej infraštruktúry v danej lokalite územia v prípade občianskeho združenia
* Nájomná zmluva alebo iná zmluva uzavretá napr. podľa § 51 Občianskeho zákonníka v prípade občianskeho združenia
  + - 1. Predloženie stanoviska príslušného orgánu štátnej správy lesného hospodárstva (okresného úradu - pozemkový a lesný odbor), že obhospodarovateľ lesa, na území ktorého sa projekt má realizovať, hospodári v súlade s PSoL.

**Forma a spôsob preukázania:**

* Stanovisko príslušného orgánu štátnej správy lesného hospodárstva
  + - 1. Predloženie stanoviska orgánu štátnej správy lesného hospodárstva (okresného úradu - pozemkový a lesný odbor) vydané podľa § 60 ods. 2 písm. k) zákona č. 326/2005 Z. z. o lesoch v znení neskorších predpisov (ďalej len „zákon o lesoch“) vo veci vydania informácie, či k predkladanému zámeru je potrebné:
  1. vydanie rozhodnutia podľa § 5 ods. 1 v spojení s § 7 zákona o lesoch,
  2. alebo vydanie rozhodnutia o povolení výnimky zo zakázaných činností na lesných pozemkoch podľa § 31 ods. 6 zákona o lesoch,
  3. alebo informáciu, že na realizáciu predloženého zámeru nie je potrebné žiadne rozhodnutie orgánu štátnej správy lesného hospodárstva.

**Forma a spôsob preukázania:**

* Stanovisko príslušného orgánu štátnej správy lesného hospodárstva
  + - 1. Predloženie rozhodnutia orgánu štátnej  správy lesného hospodárstva (okresného úradu - pozemkový a lesný odbor)  vydané podľa zákona o lesoch, ak zo stanoviska orgánu štátnej správy lesného hospodárstva vydaného podľa § 60 ods. 2 písm. k) zákona o lesoch vyplýva potreba vydania takéhoto rozhodnutia pre uvedený zámer.

**Forma a spôsob preukázania:**

* Rozhodnutie orgánu štátnej  správy lesného hospodárstva
  + - 1. Súhlas miestne príslušnej poľovníckej organizácie s navrhovanou trasou cykloturistickej trasy alebo s umiestnením turistickej infraštruktúry v danej lokalite územia[[15]](#footnote-15).

**Forma a spôsob preukázania:**

* Súhlas miestne príslušnej poľovníckej organizácie
  + - 1. Projektová dokumentácia vedenia cykloturistickej trasy alebo turistickej infraštruktúry na základe ktorej sa budú tieto zámery realizovať. Z projektovej dokumentácie musí byť zrejmé, ktorých pozemkov sa zámer dotýka, v akom rozsahu a ktorí vlastníci a obhospodarovatelia lesov sú navrhovaným zámerom dotknutí.

**Forma a spôsob preukázania:**

* Projektová dokumentácia vedenia cykloturistickej trasy alebo turistickej infraštruktúry
  + - 1. Súhlas vlastníka, správcu alebo obhospodarovateľa lesa s vedením cykloturistickej trasy alebo s umiestnením turistickej infraštruktúry v danej lokalite územia[[16]](#footnote-16)

**Forma a spôsob preukázania:**

* Súhlas vlastníka, správcu alebo obhospodarovateľa lesa s vedením cykloturistickej trasy alebo s umiestnením turistickej infraštruktúry v danej lokalite územia v prípade občianskeho združenia
  + - 1. Nájomná zmluva, najmä ak sa zámer realizuje v rozsahu, na ktorý bolo potrebné rozhodnutie orgánu štátnej správy lesného hospodárstva podľa zákona o lesoch, alebo iná zmluva uzavretá napr. podľa § 51 Občianskeho zákonníka, v ktorých bude upravený vzťah občianskeho združenia k pozemkom, na ktorých sa má zámer realizovať, zodpovednosť občianskeho združenia za stav a bezpečnosť realizovaného zámeru  a podmienky zabezpečujúce oprávnenosť obmedzenia alebo zákazu využívania realizovaného zámeru, ak z okolností vyplynie potreba výkonu lesníckej činnosti v území, kde sa zámer realizoval. Alternatívou je zmluva o budúcej zmluve v ktorej bude deklarované, že okrem iných náležitostí v nej budú upravené aj vyššie uvedené ustanovenia.

**Forma a spôsob preukázania:**

* Nájomná zmluva alebo iná zmluva uzavretá napr. podľa § 51 Občianskeho zákonníka v prípade občianskeho združenia
  + - 1. Predmet projektu nemôže slúžiť na poskytovanie služieb s cieľom dosiahnutia zisku. Prípadné poplatky za využívanie môžu pokrývať len prevádzkové náklady. Uvedená podmienka musí byť zachovaná aj počas doby udržateľnosti projektu.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. Predmet projektu nie je možné využívať ako zariadenie poskytujúce ubytovacie služby a/alebo služby občerstvenia za úhradu, či prenájom

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. Predmet projektu musí byť prístupný verejnosti.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. Posledný termín na podanie poslednej žiadosti o platbu je 30.6.2025

**Forma a spôsob preukázania:**

* Formulár ŽoNFP
* Tabuľková časť projektu (Príloha č. 1 k ŽoNFP) Harmonogram realizácie
* Projekt realizácie (Príloha č. 2 k ŽoNFP)

### **Bodovacie (hodnotiace) kritériá**

**Princípy uplatnenia hodnotiacich kritérií:**

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| 1. | V rámci projektu[[17]](#footnote-17):   1. **Viac ako 70 % výšky oprávnených výdavkov projektu tvorí: budovanie a/alebo obnova náučných a/alebo turistických chodníkov a/alebo cyklotrás.** Projekt však zároveň zahŕňa aj súvisiace značenie a/alebo súvisiacu infraštruktúru: (t. j. objekty nevyžadujúce si stavebné povolenie s max. zastavanou plochou 30 m2, ako napr. ohniská, odpadkové koše, mapové panely, informačné tabule, útulne, prístrešky, vyhliadkové veže, pozorovateľne). 2. **Viac ako 70 % výšky oprávnených výdavkov projektu tvorí buď samostatne len značenie a/alebo súvisiaca infraštruktúra; alebo v kombinácii s budovaním a/alebo obnovou náučných a/alebo turistických chodníkov a/alebo cyklotrás.**   Značenie sa vzťahuje na náučné a/alebo turistické chodníky a/alebo trasy a/alebo cyklotrasy. Súvisiaca infraštruktúra je v blízkosti existujúcich náučných a/alebo turistických chodníkov a/alebo trás a/alebo cyklotrás. **Ide o objekty nevyžadujúce si stavebné povolenie** s max. zastavanou plochou 30 m2, ako napr. ohniská, odpadkové koše, stojiská na bicykle, mapové panely, informačné tabule, útulne, prístrešky, vyhliadkové veže, pozorovateľne.   1. **Viac ako 70 % výšky oprávnených výdavkov projektu** **tvorí buď samostatne len budovanie + vybavenie:** objektov a/alebo centier biodiverzity na pozorovanie a/alebo učební lesnej pedagogiky a/alebo vyhliadkových veží, a/alebo pozorovateľní **;**   **alebo v kombinácii s činnosťami vymenovanými v bode a) alebo b)** | 40  35  30 | Do úvahy sa berú údaje v ŽoNFP (po vyhodnotení ŽoNFP zo strany PPA).  Ak by v priebehu implementácie projektu došlo k zmene výšky oprávnených výdavkov na investície, čo by viedlo k zníženiu bodového ohodnotenia, žiadateľ má povinnosť upraviť výšku oprávnených výdavkov v ŽoP tak, aby plnenie kritéria zostalo zachované. |
| 2. | Projekt sa realizuje:   1. len v lesoch a viac ako 60% celkovej výmery porastov zahrnutých do projektu (t.j. porastov, ktorými je predmet projektu priamo dotknutý) je v kategórii (subkategórii) lesov podľa vyhlášky MPRV SR č. 453/2006 Z. z. podľa § 7 písm. c)[[18]](#footnote-18) 2. len v lesoch a viac ako 60% celkovej výmery porastov zahrnutých do projektu (t.j. porastov, ktorými je predmet projektu priamo dotknutý) je v kategórii (subkategórii) lesov podľa vyhlášky MPRV SR č. 453/2006 Z. z. podľa § 7 písm. b)[[19]](#footnote-19), e)[[20]](#footnote-20), g)[[21]](#footnote-21) a c)[[22]](#footnote-22) (alternatívne alebo kombinácia) 3. len v lesoch, ak nespĺňa bod a) alebo b) 4. v lesoch a aj mimo lesných pozemkov (mimo lesných pozemkov pri budovaní učebne lesnej pedagogiky, alebo vyhliadkových veží, alebo pozorovateľní, alebo objektov a centier biodiverzity na pozorovanie) a investície na činnosti mimo lesných pozemkov tvoria max. 60 % oprávnených výdavkov 5. v lesoch a aj mimo lesných pozemkov (pri budovaní učebne lesnej pedagogiky, alebo vyhliadkových veží, alebo pozorovateľní, alebo objektov a centier biodiverzity na pozorovanie) a investície na činnosti mimo lesných pozemkov tvoria viac ako 60 % oprávnených výdavkov | 40  35  33  30  28 | „Porasty, ktorými je predmet projektu priamo dotknutý“ znamená tie lesné porasty (JPRL) ktorými trasa, chodník prechádza, či sa v nich realizujú oprávnené investície (za také porasty sa považujú aj tie JPRL, ktorých hranice sa cyklotrasa, resp. chodník dotýka alebo tvorí hranicu JPRL).  V prípade, ak vybudovaná infraštruktúra tvorí hranicu porastov, s rozdielnym bodovým hodnotením, tak sa pridelí bodové hodnotenie za písmeno s vyšším bodovým hodnotením.  Do úvahy sa berú údaje v ŽoNFP (po vyhodnotení ŽoNFP zo strany PPA).  Ak by v priebehu implementácie projektu došlo k zmene výšky oprávnených výdavkov na investície, čo by viedlo k zníženiu bodového ohodnotenia, žiadateľ má povinnosť upraviť výšku oprávnených výdavkov v ŽoP tak, aby plnenie kritéria zostalo zachované. |
| 3. | Projekt sa realizuje v certifikovanom lese alebo žiadateľ hospodári v certifikovaných lesoch. | 10 | Ak sa projekt nerealizuje v certifikovanom lese, tak body sa uznajú, ak minimálne 50 % plochy obhospodarovaného lesa žiadateľa je certifikovaný les.  Certifikáty: PEFC, FSC |
| 4. | Predmet projektu   1. bude využitý na aktivity lesnej pedagogiky, 2. nebude využitý na aktivity lesnej pedagogiky, | 10  0 | Žiadateľ deklaruje čestným vyhlásením. Realizácia aktivity lesnej pedagogiky bude predmetom kontroly pri podaní poslednej ŽoP - žiadateľ predloží potvrdenie garanta lesnej pedagogiky – Národné lesnícke centrum (na základe hlásenia lesných pedagógov o realizácii aspoň jednej aktivity v súvislosti s projektom.  V prípade, ak nebude dané kritérium dodržané počas implementácie projektu, uplatní sa sankčný katalóg[[23]](#footnote-23) |
|  | Spolu | 100 b |  |

**Minimálna hranica** požadovaných bodov z dôvodu, aby boli schválené len dostatočne kvalitné projekty je **50 bodov**.

Princíp uplatnenia výberu:

Uplatňuje sa bodový princíp t.j. všetky projekty sa posúdia podľa bodových kritérií a zoradia podľa výšky dosiahnutých bodov na základe čoho sa uskutoční výber.

V prípade, že požiadavka na finančné prostriedky prevýši finančný limit na kontrahovanie, budú pri výbere zoradené ŽoNFP v prípade rovnakého počtu bodov na základe výšky žiadaného príspevku (od najmenšieho k najväčšiemu) a následne podľa dosiahnutých bodov v nasledovných kritériách za:

bodovacie kritérium 1

bodovacie kritérium 3

bodovacie kritérium 2

bodovacie kritérium 4

## Splnenie podmienok ustanovených v osobitných predpisoch

* + 1. Žiadateľ ako verejný obstarávateľ, ktorý je povinný postupovať v zmysle § 2 odseku 1 Zákona č. 315/2016 z 25. októbra 2016 o registri partnerov verejného sektora a o zmene a doplnení niektorých zákonov účinným od 01.02.2017, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú dohodu s

* + - * 1. uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je:
      * prezident Slovenskej republiky,
      * člen vlády,
      * vedúci ústredného orgánu štátnej správy, ktorý nie je členom vlády,
      * vedúci orgánu štátnej správy s celoslovenskou pôsobnosťou,
      * sudca Ústavného súdu Slovenskej republiky alebo sudca,
      * generálny prokurátor Slovenskej republiky, špeciálny prokurátor alebo prokurátor,
      * verejný ochranca práv,
      * predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
      * štátny tajomník,
      * generálny tajomník služobného úradu,
      * prednosta okresného úradu,
      * primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
      * predseda vyššieho územného celku,
        1. uchádzačom, ktorého subdodávateľ a subdodávateľ, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa [písmena a)](#rpvs) tohto bodu.
    1. **Žiadateľ (prijímateľ) nie je „podnikom v ťažkostiach“** v zmysle článku 2, ods. 14 kapitoly I nariadenia Komisie (EÚ) č. 702/2014 ). Príjemca pomoci predloží vyhlásenie PPA o tom, že nie je podnikom v ťažkostiach, alebo, ak sa stal podnikom ťažkostiach v období od 1.1.2020 do 30.6.2021, tak predloží vyhlásenie o tom, že nebol podnikom v ťažkostiach k 31.12.2019. Podnikom v ťažkostiach sa rozumie podnik v zmysle článku 2, ods. 14 kapitoly I nariadenia Komisie (EÚ) č. 702/2014. PPA splnenie tejto podmienky overí na základe údajov z účtovnej závierky príjemcu pomoci. V prípade MSP, ktorý existuje kratšie ako tri roky sa na základe znenia čl. 2 ods. 14 kapitoly I nariadenia Komisie (EÚ) č. 702/2014 podnik nebude považovať za podnik v ťažkostiach, pokiaľ nespĺňa podmienky stanovené v písm. c) čl. 2 ods. 14 kapitoly I nariadenia Komisie (EÚ) č. 702/2014. Postup na identifikáciu žiadateľa ako podniku v ťažkostiach, ako aj Vzorce na výpočet podniku v ťažkostiach sa nachádza na webovom sídle PPA <http://www.apa.sk/prv-2014-2020-podporne-dokumenty>. Príručka EK pre používateľov k definícii MSP tvorí **prílohu č. 6** tejto výzvy. PPA splnenie tejto podmienky overí na základe údajov z účtovnej závierky príjemcu pomoci zverejnenej v [Registri účtovných závierok](http://www.registeruz.sk/cruz-public/domain/accountingentity/simplesearch).
    2. Voči žiadateľovi nesmie byť nárokované vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom[[24]](#footnote-24). Príjemca pomoci predloží vyhlásenie o tom, že voči nemu nie je nárokované vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom.
    3. Žiadateľ nemôže byť evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046), ktorej splnenie žiadateľ preukáže formou čestného vyhlásenia a poskytovateľ overí v Systéme včasného odhaľovania rizika a vylúčených subjektov (<https://ec.europa.eu/budget/edes/index_en.cfm>)[[25]](#footnote-25).

Predbežná informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí Prílohu č. 3 tejto výzvy.

# Ďalšie informácie k výzve

* 1. PPA si vyhradzuje právo dodatočného vyžiadania ďalších informácií (objasnenia nezrovnalostí) od konečného prijímateľa/žiadateľa v závislosti od charakteru projektu. Lehota na predloženie týchto informácií nesmie byť kratšia, ako 5 pracovných dní odo dňa doručenia výzvy   
     do elektronickej schránky žiadateľa určenú vo výzve na doplnenie ďalších informácií, pričom pre posúdenie včasného doručenia chýbajúcich dokladov (údajov) platia rovnaké podmienky, ako pri prijímaní ŽoNFP.
  2. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, poskytovateľ vydá rozhodnutie o zastavení konania o ŽoNFP podľa § 20 odsek 2 zákona č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov
  3. PPA pri výbere a schvaľovaní ŽoNFP môže využiť „zásobník projektov“ v zmysle ustanovení Systému riadenia PRV SR 2014-2022.
  4. PPA môže vydať rozhodnutie o schválení, rozhodnutie o schválení s podmienkou, rozhodnutie o neschválení a rozhodnutie o zastavení konania.
  5. Žiadateľ musí spĺňať všetky relevantné všeobecné kritériá pre výber projektov, uvedené   
     v rámci bodov [2.7.1](#_Všeobecné_podmienky_poskytnutia) a [2.7.2.](#_Výberové_kritériá) V prípade nesplnenia niektorého z týchto kritérií vydá PPA rozhodnutie o neschválení ŽoNFP;
  6. Žiadatelia môžu realizovať projekt aj pred vydaním Rozhodnutia, resp. pred uzatvorením zmluvy o poskytnutí NFP, znášajú však riziko, pretože nárok na NFP vzniká až nadobudnutím účinnosti zmluvy o NFP.
  7. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
  8. Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov;

Poskytovateľ vypracuje návrh na uzatvorenie Zmluvy o poskytnutí NFP a zašle tento návrh v 3 rovnopisoch žiadateľovi:

1. ktorému Rozhodnutie o schválení ŽoNFP nadobudlo právoplatnosť[[26]](#footnote-26)
2. žiadateľ splnil podmienky určené vo výroku rozhodnutia podľa § 19 ods. 11 zákona o príspevku z EŠIF, ak boli podmienky vo výroku rozhodnutia určené a
3. ktorý poskytol súčinnosť potrebnú na uzavretie Zmluvy o poskytnutí NFP.

Zákonným predpokladom na uzavretie zmluvy o NFP je zápis žiadateľa v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov. Poskytovateľ takúto skutočnosť overí pred zaslaním návrhu zmluvy o NFP žiadateľovi na webovom sídle Ministerstva spravodlivosti SR <https://rpvs.gov.sk/rpvs/>. Podmienka zápisu sa nevzťahuje na tie fyzické osoby a právnické osoby, ktoré by ani po nadobudnutí účinnosti zmluvy o NFP neboli partnerom verejného sektora podľa § 2 zákona o registri partnerov verejného sektora.

**Podmienka má byť splnená najneskôr pred uzatvorením zmluvy o poskytnutí NFP.** Poskytovateľ nie je oprávnený odoslať návrh zmluvy o NFP, ak takáto skutočnosť nie je splnená.

* 1. Suma finančných prostriedkov z verejných zdrojov, požadovaná žiadateľom ak projekt realizuje výhradne prostredníctvom verejného obstarávania v zmysle zákona 343/2015 Z.z. o verejnom obstarávaní a o zmene a doplnení niektorých zákonov vo formulári ŽoNFP v deň jej predloženia na PPA je konečná a nie je možné ju v rámci procesu spracovávania dodatočne zvyšovať – to platí aj v prípade, že sa sumy zmenia na základe obstarávania tovarov, stavebných prác a služieb.
  2. Predmet zákazky nesmie byť v rozpore so ŽoNFP.
  3. Neoprávnené výdavky je žiadateľ povinný z požadovanej sumy odčleniť.
  4. V prípade, ak sa projekt dotýka záujmov ochrany prírody v zmysle zákona č. 543/2002 Z. z. o ochrane prírody a krajiny v znení neskorších predpisov nie je žiadateľ povinný predložiť pri podaní ŽoNFP súhlasné stanovisko príslušného orgánu štátnej správy ochrany prírody ale **predkladá ho** **najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí NFP** výlučne elektronickým doručením prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>).
  5. Ohlásenie stavebnému úradu v zmysle § 57, zákona č. 50/1976 Zb. v znení neskorších predpisov pri stavebných investíciách, prípadne určených technológiách (ak nie je potrebné stavebné povolenie), vrátane písomného oznámenia stavebného úradu, že nemá námietky voči predloženému stavebnému ohláseniu, spolu s jednoduchým situačným výkresom osvedčeným stavebným úradom a rozpočtom **–** **predkladá najneskôr do termínu uvedeného v zmluve o poskytnutí nenávratného finančného príspevku, ktorý nebude neskorší ako 90 pracovných dní od nadobudnutia účinnosti zmluvy o poskytnutí nenávratného finančného príspevku** výlučne elektronickým doručením prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>)**.**
  6. Právoplatné stavebné povolenie v zmysle § 66 zákona č. 50/1976 Zb. v znení neskorších predpisov - v prípade investícií, pri ktorých sa vyžaduje stavebné povolenie **–** **predkladá najneskôr do termínu uvedeného v zmluve o poskytnutí nenávratného finančného príspevku, ktorý nebude neskorší ako 90 pracovných dní od nadobudnutia účinnosti zmluvy o poskytnutí nenávratného finančného príspevku** výlučne elektronickým doručením prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>)**.**
  7. Cieľom horizontálnych princípov rovnosť mužov a žien a nediskriminácia je odstraňovať bariéry, ktoré vedú k izolácii a vylučovaniu ľudí z verejného, politického, spoločenského, pracovného života, a to na základe takých sociálnych kategórií ako je pohlavie, rod, vek, rasa, etnikum, vierovyznanie alebo náboženstvo, sexuálna orientácia, zdravotné postihnutie, mzdová diskriminácia atď. Cieľom uplatňovania horizontálnych princípov rovnosť mužov a žien a nediskriminácie je zároveň eliminovať a predchádzať diskriminácii na základe týchto znakov.

# Identifikácia synergických a komplementárnych účinkov

Nasledovné informácie sú uvádzané výlučne za účelom informovanosti žiadateľov o možnostiach podpory v rámci synergických a komplementárnych výziev, resp. podporných programov SR a EÚ.

**Operačný program Kvalita životného prostredia**

Výzva č. 22 Výzva na predkladanie žiadostí o poskytnutie nenávratného finančného príspevku zameraná na dobudovanie sústavy Natura 2000 - realizácia schválených dokumentov starostlivosti

* Prioritná os: 1. Udržateľné využívanie prírodných zdrojov prostredníctvom rozvoja environmentálnej infraštruktúry.
* Špecifický cieľ: 1.3.1 Zlepšenie stavu ochrany druhov a biotopov a posilnenie biodiverzity, najmä v rámci sústavy Natura 2000
* Kód výzvy: OPKZP-PO1-SC131-2017-22
* Odkaz na synergickú výzvu: [22. výzva na predkladanie žiadostí o poskytnutie NFP zameraná na dobudovanie sústavy Natura 2000 - realizácia schválených dokumentov starostlivosti, s kódom OPKZP-PO1-SC131-2017-22 - Op-kzp](https://www.op-kzp.sk/obsah-vyzvy/oznam-o-vyhlaseni-22-vyzvy-na-predkladanie-ziadosti-o-poskytnutie-nfp-zameranej-na-dobudovanie-sustavy-natura-2000-realizacia-schvalenych-dokumentov-starostlivosti-s-kodom-opkzp-po1-sc131-2017-22/)
* Výzva OP KŽP je otvorená a prebieha súčasne s touto výzvou
* Synergia je v oblasti aktivít výziev.

1. **Zmeny vo výzve**
   1. V zmysle § 17 ods. 6 zákona 292/2014 Z. z. o príspevku poskytovanom z EŠIF môže PPA výzvu zmeniť do vydania prvého rozhodnutia o žiadosti.
   2. Odchylne od bodu 5.1 a v zmysle § 17 ods. 8 zákona č. 292/2014 Z. z. o príspevku poskytovanom z EŠIF môže PPA po zverejnení výzvy zmeniť formálne náležitosti výzvy. Informáciu o zmene formálnych náležitostí a zdôvodnenie tejto zmeny zverejní poskytovateľ na svojom webovom sídle.

Indikatívna výška finančných prostriedkov je v súlade s § 17 ods. 2 písm. f) zákona o príspevku z EŠIF formálnou náležitosťou výzvy.

* 1. Zmenu výzvy nie je možné vykonať, ak by sa takouto zmenou výzvy zúžil potenciálny okruh dotknutých žiadateľov. Zmena výzvy nemôže byť v rozpore s princípmi transparentnosti, nediskriminácie a rovnakého zaobchádzania.
  2. PPA v prípade zmeny výzvy umožní žiadateľovi doplniť alebo zmeniť ŽoNFP podanú do termínu zmeny výzvy, ak ide o takú zmenu výzvy, ktorou môže byť skôr podaná ŽoNFP dotknutá, pričom určí primeranú lehotu na doplnenie alebo zmenu ŽoNFP, ktorá nesmie byť kratšia ako 15 pracovných dní.
  3. Zmeny výzvy a jej príloh, vrátane zdôvodnenia zmien budú zverejňované formou oznámenia na webovom sídle PPA: <http://www.apa.sk>.

1. **Zrušenie výzvy**
   1. V zmysle § 17 ods. 9 zákona 292/2014 Z. z. o príspevku poskytovanom z EŠIF, môže PPA výzvu zrušiť. Rozhodnutie vydané na základe výzvy, ktorá bola zrušená, nie je zrušením výzvy dotknuté. PPA predloženú žiadosť podanú do zrušenia výzvy, o ktorej nebolo rozhodnuté podľa § 19, § 20 alebo § 57 zákona 292/2014 Z. z. o príspevku poskytovanom z EŠIF žiadateľovi vráti alebo o žiadosti rozhodne.
   2. Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA: <http://www.apa.sk>.

**Prílohy:**

* 1. **Formulár žiadosti o nenávratný finančný príspevok**
  2. **Príručka pre žiadateľa o poskytnutie nenávratného finančného príspevku**
  3. **Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
  4. **Schéma štátnej pomoci na podporu investícií na zlepšenie odolnosti a environmentálnej hodnoty lesných ekosystémov (podopatrenie 8.5 Programu rozvoja vidieka SR 2014 –2022) v znení dodatku č. 1, Číslo schémy: SA.103303**
  5. **Zoznam merateľných ukazovateľov**
  6. **Príručka pre používateľov k definícii mikropodnikov, malých a stredných podnikov**
  7. **Sankcie/korekcie v rámci výzvy č. 59/PRV/2022**

V Bratislave 1. 8. 2022

**Mgr. Jozef Kiss, MA**

generálny riaditeľ

1. Pod autorizáciou sa rozumie vyjadrenie súhlasu s obsahom právneho úkonu a s vykonaním tohto právneho úkonu v elektronickej podobe. Autorizácia (podpis) je viazaná ku konkrétnemu úkonu a je potrebná vtedy, ak daný úkon, dané podanie alebo príloha, vyžaduje podpis. Zároveň musí byť jednoznačné, k akému dokumentu sa podpis/autorizácia viaže. [↑](#footnote-ref-1)
2. v prípade, že aj veľkosť povinných príloh prekračuje maximálnu kapacitu elektronicky odoslanej správy (50 MB), žiadateľ niektoré povinné prílohy predloží ako sken prvej strany tak aby nebola prekročená kapacita elektronicky odoslanej správy. Kompletné povinné prílohy vrátane ostatných príloh, ktoré neboli predložené v rámci formuláru ŽoNFP žiadateľ predloží prostredníctvom služby „Doposlanie príloh k ŽoNFP“. [↑](#footnote-ref-2)
3. MessageID sa nachádza v záložke „Viac“ odoslanej správy v časti „Zobraziť technické informácie o správe“. [↑](#footnote-ref-3)
4. Elektronické podanie je podané jeho odoslaním do elektronickej schránky PPA; na účely preukázania momentu odoslania sa použijú údaje z potvrdenia podľa § 5 ods. 8 zákona o e-Governmente [↑](#footnote-ref-4)
5. Program starostlivosti o lesy [↑](#footnote-ref-5)
6. podľa „Trasy pre nemotorovú dopravu, šport a turizmus. Príručka pre budovanie cyklotrás, chodníkov pre cyklistov a rekreačných trás“ <http://cyklo.sk/klub/prirucka_web.pdf> [↑](#footnote-ref-6)
7. Výška sa meria k podlahe na prvom podlaží vrátane podzemných alebo čiastočne podzemných podlaží k najvyššiemu bodu strechy; do výšky sa nepočíta výška komína a vonkajší systém ochrany pred bleskom [↑](#footnote-ref-7)
8. ### Toto neplatí v prípadoch ak:

   * je žiadateľom subjekt verejnej správy alebo
   * je žiadateľom štátny podnik alebo
   * je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2013 Z.z. o pozemkových spoločenstvách v znení neskorších predpisov.

   [↑](#footnote-ref-8)
9. Pojem „operácia“ je definovaný v čl. 2, ods. 9 Nariadenia Európskeho parlamentu a Rady (EÚ) 1303/2013, zo dňa 17.decembra 2013 [↑](#footnote-ref-9)
10. Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006. [↑](#footnote-ref-10)
11. prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>) [↑](#footnote-ref-11)
12. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-12)
13. **Začatím prác na projekte** ale činnosti je buď začiatok činností alebo stavebných prác týkajúcich sa investície, alebo prvý právny záväzok objednať zariadenie alebo využívať služby alebo akýkoľvek iný záväzok na základe ktorého je daný projekt alebo činnosť nezvratná, a to podľa toho, čo nastane skôr. Nákup pozemku a prípravné práce, ako je získanie povolení a vypracovanie štúdií uskutočniteľnosti, sa nepokladá za začatie prác alebo činností [↑](#footnote-ref-13)
14. Zákon 91/2016 Z.z. o trestnej zodpovednosti právnických osôb. [↑](#footnote-ref-14)
15. Relevantné pre novovzniknutú infraštruktúru [↑](#footnote-ref-15)
16. Relevantné pre novovzniknutú infraštruktúru [↑](#footnote-ref-16)
17. Žiadateľ k rozpočtu predloží podpísané vyjadrenie projektanta o výške výdavkov podľa písm. a), b), c) s vyznačením daných položiek v rámci rozpočtu v štruktúre CENKROS a s vyčíslením výdavkov nasúvisiace značenie a/alebo súvisiacu infraštruktúru prostredníctvom JOSEPHINE s uvedením mena a priezviska projektanta a zároveň opatrené autorizačnou pečiatkou projektanta [↑](#footnote-ref-17)
18. rekreačné lesy [↑](#footnote-ref-18)
19. kúpeľné lesy [↑](#footnote-ref-19)
20. chránené lesy [↑](#footnote-ref-20)
21. lesy určené na lesnícky výskum a lesnícku výučbu [↑](#footnote-ref-21)
22. rekreačné lesy [↑](#footnote-ref-22)
23. Sankčný katalóg tvorí prílohu č. 7 výzvy [↑](#footnote-ref-23)
24. <http://eur-lex.europa.eu/legal-content/EN/TXT/?uri=CELEX%3A61992CJ0188>: rozhodnutie vo veci Deggendorf, rozsudok ESD C – 188/92 [↑](#footnote-ref-24)
25. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-25)
26. Na právoplatnosť rozhodnutia sa vzťahuje § 52 správneho poriadku, t. j. rozhodnutie, voči ktorému nie je možné sa odvolať, je právoplatné. [↑](#footnote-ref-26)